Repräsentantenhuus (Belize)

Dat Repräsentantenhuus () von Belize is een von de twee Kamern von de Natschonaalversammlung von dat Land (de annere is de Senaat). Dat Parlament sitt in Belmopan.

 Wahlrecht 

Dat Repräsentantenhuus hett Stand 2019 31 Seten, de all fiev Johr na en Mehrheitswahlrecht nee wählt warrt. Dorför sünd de söss Distrikte von dat Land in 31 Wahlkreise indeelt. ’Keen in en Wahlkreis de mehrsten Stimmen kriggt, winnt den Seet.

De Person, de in en Wahlkreis för sien/ehr Partei as Kannedaat för de Wahl nomineert worrn is, warrt  nöömt un de Person, de denn ok würklich wählt warrt, warrt in Belize  nöömt.

De Parteibaas von de Partei, de bi de Wahl denn de mehrsten Stimmen kregen hett, warrt von’n Generaalguvernör as Premierminister insett.

De Spreker von dat Repräsentantenhuus () is sülvs nich Maat von dat Repräsentantenhuus un hett keen Stimmrecht.

 Historie 

In Brietsch-Honduras (Vörlöper von dat Land Belize) hett dat 1954 de eersten allgemenen Wahlen geven. De brietsche Kolonie harrr toeerst en Eenkamersystem, in dat de Legislativversammlung de eenzige Parlamentskamer weer. To’n 1. Januar 1964 is düt System in en Tweekamersystem ümwannelt worrn mit en wählt Repräsentantenhuus un en beropen Senaat. Dat polietsche System von Belize stütt sik stark op brietsche Traditschonen un dat Repräsentantenhuus is dorbi mit dat House of Commons to verglieken, wieldes de Senaat mit dat House of Lords to verglieken is. Mit de ne’e Verfaten von Belize na de Unafhängigkeit is düt System noch maal bestätigt worrn.

Toeerst hett dat Repräsentantenhuus noch in Belize-Stadt seten, aver 1970 is Belmopan as ne’e Hööftstadt von Belize grünnt worrn un dat Parlament is in en Gebüüd an de Independence Plaza ümtagen, dat 1971 trech worrn is.

 Vergangen Wahlen 

As de Legislativversammlung to’n 1. Januar 1964 oplööst un in dat Repräsentantenhuus övergahn is, harr de Legislativversammlung 18 wählte Maten, de all 18 Maat von de People’s United Party (PUP) weren. Siet dat Repräsentantenhuus besteiht, is noch nie en Afornten för en annere Partei as de People’s United Party, de National Independence Party (NIP) oder de NIP ehr Nafolgerpartei United Democratic Party (UDP) wählt worrn. Dat hett aver al Fäll geven, wo Afornte jemehr Partei verlaten hebbt. Se weren denn as Parteilose in’t Parlament oder hebbt sik lüttjere Partein anslaten (to’n Bispeel siet 1992 Philip Goldson för de NABR).

 Wahl  Seten  PUP  NIP/UDP 1965  18  16  2 1969  18  16  2 1974  18  12  6 1979  18  13  5 1984  28  7  21 1989  28  15  13 1993  29  13  16 1998  29  26  3 2003  29  22  7 2008  31  6  25 2012  31  14  17 2015  31  12  19 2020  31  26  5

 Weblenken 

 Websteed von de Natschonaalversammlung (engelsch)

Kategorie:Parlament
Kategorie:Belize